Theodor Luts
Theodor Luts (Palamuse, 14. august 1896 – São Paulo, 24. septembar 1980) bio je estonski filmski režiser i direktor fotografije, poznat kao jedan od najistaknutijih estonskih sineasta u međuratnom periodu.

Za film se zainteresirao kao mladić, te je, kako bi naučio tehnike, putovao u Pariz i Berlin i tamo posjećivao svoje filmske studije. Godine 1927. je snimio Noored kotkad, nijemi ratni film velikim dijelom inspiriran vlastitim iskustvima u nedavnom ratu za nezavisnost, a koji se smatra jednim od prvih cjelovečernjih ostvarenja estonske kinematografije. Godine 1932. je pak, snimio Päikese lapsed, koji predstavlja prvi estonski zvučni film. Tokom 1930-ih se zaposlio u državnom studiju, gdje je snimao obrazovne i dokumentarne filmove. Godine 1938. se sa suprugom, glumicom Aksellom Luts, zaputio u Finsku. Tamo je tokom Drugog svjetskog rata snimio nekoliko propagandnih filmova antisovjetskog sadržaja. Godine 1944. je emigrirao u Švedsku, gdje je nastavio raditi dvije godine, a na kraju je emigrirao u Brazil gdje je živio i radio do kraja života.

Njegov brat Oskar Luts bio je istaknuti estonski književnik.

Vanjske veze 
 

Estonski filmski režiseri
Estonski direktori fotografije
Estonski filmski producenti